Odhaduje sa, že od počiatku
ľudstva žilo a umrelo 100,8 miliárd ľudí
a toto číslo sa zväčšuje o približne 0,8 % svetovej populácie ročne.
Čo sa stane s telami všetkých tých ľudí, po tom, čo umrú
a minie sa nakoniec všetko miesto na pochovávanie na Zemi?
Keď srdce človeka prestane biť,
jeho telo prejde niekoľkými fázami pred tým, ako sa začne rozkladať.
V priebehu pár minút po smrti,
sa krv začína usadzovať v spodných častiach tela.
Zvyčajne po 8 až 12 hodinách
je koža v týchto miestach podfarbená posmrtnými škvrnami.
Hoci v momente smrti sú svaly v tele úplne uvoľnené,
v stave, ktorý sa nazýva prvotné ochabnutie,
približne po 6 hodinách stuhnú, čo nazývame posmrtné stuhnutie.
Toto tuhnutie sa postupne šíri svalstvom
a jeho rýchlosť môže byť ovplyvnená vekom, pohlavím a okolitým prostredím.
Teplota tela sa tiež mení,
zvyčajne chladne na teplotu okolia.
Potom nastáva rozklad,
proces, pri ktorom baktérie a hmyz rozoberajú telo.
Rýchlosť rozkladu záleží na rôznych faktoroch.
Avšak existuje základný sprievodca vplyvu životného prostredia na rozklad,
ktorý sa nazýva Casperovo pravidlo.
Hovorí, že ak sú všetky ostatné činitele rovnaké,
tak sa telo na vzduchu rozkladá dvakrát rychlejšie, ako telo ponorené vo vode
a osemkrát rýchlejšie, ako telo zakopané v zemi.
Kyslosť pôdy tiež výrazne ovplyňuje zachovanie kostí.
Veľmi kyslé pôdy, s pH nižším ako 5,3
rozložia kosti rýchlo,
zatiaľ čo v neutrálnej alebo zásaditej pôde s pH 7 a viac,
vydrží kostra v pomerne dobrom stave niekoľko storočí.
Rôzne kultúry počas dejín vyvinuli jedinečné spôsoby pochovávania.
Už počas prvých neandertálskych pohrebov
bola smrť sprevádzaná rituálmi, ako napríklad
umiestnením, farbením alebo zdobením tiel.
Na tradičných kresťanských pohreboch je telo pekne oblečené,
zatiaľ čo v tradičnom islame
je telo zabalené v rituálnej látke
a tvár je obrátená k Mekke.
Počas tradičných hinduistických ceremoniálov je telo spálené
a Zoroastriáni, nasledovníci jedného
z najstarších monoteistických náboženstiev,
tradične ukladali telá na vrch veže, aby boli vystavené slnku
a vtákom živiacim sa zdochlinami.
Pred priemyselnou revolúciou boli pohreby jednoduché a dostupné.
Dnes, keď sa vo veľmi zaľudnených oblastiach míňa miesto na pochovávanie,
vychádza kúpa súkromných hrobov draho
a veľa ľudí si nemôže dovoliť jednoduchý pohreb.
Dokonca i kremácia, druhý najrozšírenejší spôsob pochovánia na svete,
znamená vysoké náklady.
Čo sa týka otázky o nedostatku miesta,
tento problém nie je tak veľmi o celkovej ploche na zemi,
ako o veľkých skupinách ľudí, ktorí sa zhromažďujú v mestách.
Väčšine veľkých miest na svete
sa môžu do 100 rokov vyčerpať vhodné miesta na pochovávanie.
V Londýne ešte skôr.
Možno sa to stane do roku 2035.
Existujú teda nejaké alternatívy tradičných pohrebov,
ktoré pomôžu s problémom s miestom?
V niektorých krajinách už existujú poschodové cintoríny na hroby.
Niektoré možnosti sa sústreďujú na vzťah tela s prírodou.
Promesia napríklad vysuší telo mrazom, čím sa vytvorí prach,
z ktorého môže vzniknúť kompost,
ak sa zmieša s kyslíkom a vodou.
Existujú tiež zelené pohreby, ktoré využívajú špeciálne materiály,
ako napríklad biologicky rozložiteľné truhly,
urny, z ktorých vyrastú stromy
a pohrebné obleky, na ktorých rastú huby.
Eternal Reefs (spoločnosť ) berie tento koncept do hlbín oceánu,
kde pomocou zmesi popola a cementu vytvára biotopy pre morský život.
Smrť je neodvratnou súčasťou života,
ale to, ako zaobchádzame s telami a pohrebmi, sa stále vyvíja.
Môžeme mať každý iný duchovný,
náboženský,
alebo praktický prístup k umieraniu,
ale stále rastúci dopyt po pohrebnom mieste
nás môže prinútiť, aby sme boli kreatívni
v tom, kam naše telá pôjdu po záverečnej fáze nášho života.